**POZIV K ODDAJI POBUD ZA SPREMEMBE IN DOPOLNITVE OBČINSKEGA PROSTORSKEGA NAČRTA**

Občinski prostorski načrt je osnovni in najpomembnejši prostorski akt občine, ki med drugim določa namensko rabo parcel za večji del občine, kjer ni podrobnih načrtov, pa tudi pogoje za oblikovanje stavb, dopustne velikosti stavb, potrebne odmike od sosednjih parcel, pogoje za parcelacijo, priključevanje objektov na gospodarsko javno infrastrukturo, pogoje za upoštevanje varstvenih režimov, varovanje zdravja ipd. Čeprav je občinski prostorski načrt občinski pravni akt, je potrebno pred njegovo veljavnostjo pridobiti mnenja več kot tridesetih javnih institucij za različna področja urejanja prostora. Navedeno zato zahteva določen čas (lahko nekaj let) ter predstavlja omejitev in nadzor pri vključevanju interesov zainteresirane javnosti v prostorski načrt.

Občina Loški Potok poziva zainteresirane občanke in občane, lastnike zemljišč ter druge fizične osebe, da oddajo pobude za OPN.

**Pobude se sprejemajo do 20. oktobra 2014.**

Pobude, ki bodo prispele po navedenem roku, v tem postopku SD OPN ne bodo obravnavane. Ob tem je potrebno opozoriti, da se naslednje zbiranje pobud občanov v postopku prostorskega načrtovanja načrtuje šele čez nekaj let (približno 6 do 8 let).

Pobude je možno podati za spremembe strateških usmeritev, namembnosti zemljišč kot tudi pobude na določila odloka OPN in njegove grafične priloge po pošti na naslov Občina Loški Potok, Hrib - Loški Potok 17, 1318 Loški Potok, po elektronski pošti na naslov [obcina@loski-potok.si](mailto:obcina@loski-potok.si) ali neposredno na sedežu občine.

Dostop obrazca za podajo pobude je možen tudi na spletni strani Občine Loški Potok ([www.loski-potok.si](http://www.loski-potok.si)) in na sedežu občine. Za dodatne informacije je kontaktna oseba občine Viljem Vesel ([viljem.vesel@loski-potok.si](mailto:viljem.vesel@loski-potok.si)).

Janez Novak, l. r.

Župan Občine Loški Potok